দিল্লীৰ বিধানসভাৰ নিৰ্বাচনলৈ মাজত মাত্ৰ কেইটামান দিন বাকী থকা অৱস্থাত মঙলবাৰে দিল্লীত বিজেপিৰ হৈ প্ৰচাৰ অভিযানত অংশগ্ৰহণ কৰে অসমৰ মুখ্য মন্ত্ৰী সৰ্বানন্দ সোণোৱালে।
মঙলবাৰে সোণোৱালে দিল্লীৰ ৰোহতাছ নগৰত বিজেপিৰ প্ৰাৰ্থী জিতেন্দৰ মহাজনৰ হৈ পদযাত্ৰাত অংশগ্ৰহণ কৰে।
নিৰ্বাচনী প্ৰচাৰ অভিযানত সোণোৱালে বিজেপিয়ে দিল্লীত চৰকাৰ গঠন কৰিব বুলি কয়।
Took part in a Padyatra to campaign for @BJP4India candidate for Rohtas Nagar Shri @jitendermahajn in New Delhi.
"দিল্লীৰ জনতাই বিগত পাঁচবছৰৰ শাসন দেখিছে। অৰবিন্দ কেজৰিৱাল আৰু তেওঁৰ পাৰ্টিয়ে পাঁচবছৰত দিল্লীৰ জনসাধাৰণৰ বিকাশৰ বাবে একো নকৰিলে," সোণোৱালে কয়।
উল্লেখযোগ্য যে, দিল্লীত বিজেপিৰ ষ্টাৰ কেম্পেইনাৰ সকলৰ ভিতৰত অসমৰ মুখ্য মন্ত্ৰী সৰ্বানন্দ সোণোৱালো আছে।
মঙলবাৰে সোণোৱালে দিল্লীত বাসকৰা উত্তৰ-পূবৰ জনসাধাৰণৰ সৈতেও মত বিনিময় কৰে।
দিল্লীত বিজেপিৰ প্ৰাৰ্থীৰ হৈ প্ৰচাৰ চলোৱাৰ পাছত সোণোৱালে টুইটাৰত দিল্লীত পদযাত্ৰাত অংশগ্ৰহণ কৰাৰ ছবি আপলোড কৰে।
সোণোৱালৰ উপৰিও অৰুণাচল প্ৰদেশৰ মুখ্য মন্ত্ৰী পেমা খাণ্ডু, ত্ৰিপুৰাৰ মুখ্য মন্ত্ৰী বিপ্লৱ কুমাৰ দেবে দিল্লীত বিজেপিৰ প্ৰাৰ্থীৰ সমৰ্থনত প্ৰচাৰ অভিযানত অংশগ্ৰহণ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
